Pielikums Nr. 4

**Kvalitatīvie vērtēšanas kritēriji**

**Dienvidkurzemes novada pašvaldības līdzfinansējuma konkursam uzņēmējdarbības veicināšanai**

|  |  |  |  |  |
| --- | --- | --- | --- | --- |
| Nr.p.k. | Kritērijs | Paskaidrojošā informācija | Maksimālais punktu skaits | Iegūtais punktu skaits |
| 1. | Projektā radītā produkta vai pakalpojuma inovācija | 1 – projekta ideja ir inovatīva vai ilgtspējīga Dienvidkurzemes novadā – plānota jauna produkta ražošana vai pakalpojuma sniegšana. Inovatīvs produkts/pakalpojums – produkts vai pakalpojums, kura īpašības vai izmantošanas veids ir jauns vai būtiski uzlabots.  1 – produktam vai pakalpojumam piemīt oriģinalitāte – plānoti jauni/atšķirīgi risinājumi teritorijas attīstības veicināšanas un identitātes stiprināšanai, kas radīti un īstenoti Dienvidkurzemes novada teritorijā, vai pārņemti no citām Latvijas pašvaldībām, veiksmīgi pielāgojot tos vietējiem apstākļiem.  1 – Dienvidkurzemes novada teritorijas kultūrvēsturiskā mantojuma sasaiste ar jauna produkta/pakalpojuma radīšanu – apģērbos, aksesuāros, apavos, darbarīkos, ēdienā, telpā, tradīciju turpināšanā, pakalpojumos u.c.  1 – jauna tirgus atklāšana – produkta ieviešana jaunā tirgū vai tirgus segmentā, jaunais tirgus un/vai segments ir aprakstīts projekta pieteikumā.  *Punkti summējas!* | 4 |  |
| 2. | Projekta ietekme uz uzņēmējdarbības attīstību | 3 – projekta rezultātā tiek ieviesta optimizācija, automatizācija, vai tiek ieviesta vai uzlabota ilgtspējība uzņēmējdarbībā.  2 – esošā uzņēmumā tiek attīstīts jauns, atšķirīgs darbības virziens.  1 – projekta ietvaros paredzēts veikt ieguldījumus esoša uzņēmuma ražošanas vai pakalpojuma sniegšanas kvalitātes uzlabošanā vai modernizācijā.  0 – projekta ietvaros veiktie ieguldījumi nerada būtiskas izmaiņas uzņēmuma vai saimnieciskās darbības veicēja līdzšinējā darbībā.  *Punkti nesummējas!* | 3 |  |
| 3. | Projekta darbības virziens | 2 – ražošana, mājražošana, amatniecība un to produktu tirdzniecība.  1 – pakalpojumu sniegšana, citas darbības jomas.  *Punkti nesummējas!* | 2 |  |

|  |  |  |  |  |
| --- | --- | --- | --- | --- |
| 4. | Projekta ilgtspēja | 2 – projekta ietvaros paredzēts iegādāties tādas ilgtermiņā izmantojamas materiālas vērtības, kuras būtiski ietekmē saimnieciskās darbības veikšanu un nodrošina tās attīstību. Projekta ilgtspēja ir novērtēta un pamatota (ir sniegts saprotams turpmākās darbības apraksts).  1 – iegādājamo materiālo vērtību nozīme pieteicēja saimnieciskās darbības attīstīšanā vērtējama viduvēji.  0 – iegādājamās materiālās vērtības nav iespējams izmantot ilgtermiņā, to ietekme ir īslaicīga un grūti novērtējama.  *Punkti nesummējas!* | 2 |  |
| 5. | Esošās darbības apraksts | 1 – sniegts saprotams līdzšinējās darbības apraksts.  1 – projekta iesniedzējam piemīt nepieciešamās zināšanas, prasmes vai pieredze projekta īstenošanai.  1 – sniegta saprotama informācija par konkurenci izvēlētajā darbības nozarē.  1 – sniegta informācija par esošajiem noieta tirgiem.  1 – sniegta pamatota informācija par sadarbību ar citiem uzņēmējiem.  1 – aprakstam ir pievienoti papildu materiāli, kas raksturo esošo darbības jomu un situāciju.  *Punkti summējas!* | 6 |  |
| 6. | Uzņēmuma darbība | 2 – uzņēmums, kura saimnieciskā darbība ir mazāka par 3 gadiem.  1 – uzņēmums, kura saimnieciskā darbība ir ilgāka par 3 gadiem.  *Punkti nesummējas!* | 2 |  |
| 7. | Projekta ieceres apraksts | 1 – sniegts pārliecinošs esošās problēmas vai trūkumu apraksts, ko paredz risināt, īstenojot projektu.  1 – sniegts loģisks, secīgs un saprotams projekta ietvaros veicamo aktivitāšu apraksts.  1 – aprakstīta mērķu grupa, kas gūs labumu no projekta realizācijas.  1 – aprakstīti ieguvumi no projekta īstenošanas.  *Punkti summējas!* | 4 |  |
| 8. | Projekta budžeta pamatojums | 2 – projekta budžets ir saprotams, loģisks, bez aritmētiskām kļūdām. Budžeta pozīcijas ir pamatotas projekta aprakstā vai pievienoti papildus materiāli.  1 – projekta budžetā pieļautas nebūtiskas kļūdas.  0 – projekta budžets ir kļūdains, nav saprotams, paredzamās pozīcijas nav pamatotas projekta aprakstā.  *Punkti nesummējas!* | 2 |  |
| 9. | Veikta cenu izpēte projektam paredzētajām izmaksām | 1 – ir veikta cenu izpēte un pievienoti dokumenti;  0 – nav veikta cenu izpēte.  *Punkti nesummējas!* | 1 |  |
| 10. | Projekta iesniedzēja līdzfinansējums projekta īstenošanai | 2 – projekta iesniedzējs nodrošina savu līdzfinansējumu projekta īstenošanai vismaz 50% apmērā no kopējām projekta izmaksām.  1 – projekta iesniedzējs nodrošina savu līdzfinansējumu projekta īstenošanai 30-50% apmērā no kopējām projekta izmaksām.  *Punkti nesummējas!* | 2 |  |
| 11. | Dalība iepriekšējos projektu konkursos | 2 – projekta iesniedzējs nav saņēmis Dienvidkurzemes novada pašvaldības līdzfinansējumu projekta konkursa ietvaros.  1 – projekta iesniedzējs jau iepriekš ir saņēmis Dienvidkurzemes novada pašvaldības līdzfinansējumu projekta konkursā.  *Punkti nesummējas!* | 2 |  |
| 12. | Projekta izstrādes kvalitāte | 2 – projekts ir izstrādāts pārskatāmi un saprotami, tas ir noformēts atbilstoši Nolikuma prasībām, pievienoti visi obligātie pielikumi.  1 – projekts kopumā sagatavots apmierinoši, ir pievienoti visi nepieciešamie pielikumi.  0 – projekta būtība nav saprotama, nav aizpildīti visi obligātie lauki.  *Punkti nesummējas!* | 2 |  |
| Iegūto punktu skaits kopā: | | | 32 |  |